《渔家傲》
宋代·净端

浪静西溪澄似练。片帆高挂乘风便。始向波心通一线。群鱼见。当头谁敢先吞咽。闪烁锦鳞如闪电。灵光今古应无变。爱是憎非都已遣。回头转。一轮明月升苍弁。

作者简介：（1030或1032—1103）宋僧。归安人，俗姓丘，字明表，号安闲和尚。通经史，善诗书。肄业吴山解空讲院，参龙华齐岳禅师，得悟，因翻身作狻猊状，世称端狮子。后住湖州西余山，佯狂不羁，而辩才猛锐，名动四远，章惇等皆与之游。有《吴山集》。